मनोज दोबारा बने प्रखंड अध्यक्ष
आजसू के सम्मेलन में मौजूद लोग।
भास्कर न्यूज | जयनगर
आजसूप्रखंड कमेटी का कार्यकर्ता सम्मेलन गुरुवार को पेठियाबागी में हुई। कार्यक्रम में मुख्य रूप से बरकट्ठा विधानसभा प्रभारी प्रदीप मेहता, केंद्रीय सचिव संतोष सहाय, छात्र संघ जिलाध्यक्ष श्रीकांत यादव मौजूद थे। कार्यक्रम में संगठन की मजबूती को लेकर विस्तृत चर्चा की गई। मौके पर प्रदीप मेहता ने कहा कि संगठन को मजबूती प्रदान करने के लिए पंचायत स्तर से लेकर जिला स्तर तक पुनर्गठन किया जा रहा है। उन्होंने कहा कि आजसू एक ऐसी पार्टी है जो छात्र, नौजवानों का अधिकार दिलाने का काम करती है। उन्होंने कहा कि बरकट्ठा विधानसभा में विकास के लिए आजसू को सहयोग करना जरूरी है। श्रीकांत यादव ने कहा कि छात्र संगठित होकर आजसू पार्टी का सहयेाग करें, निश्चित ही क्षेत्र का विकास होगा। कार्यक्रम के दौरान प्रखंड कमेटी का गठन किया गया। जहां पुन: सर्वसम्मति से मनोज यादव को प्रखंड अध्यक्ष बनाया गया। कार्यक्रम की अध्यक्षता मनोज यादव ने की संचालन मनोज रजक ने किया। मौके पर नीरज कुमार, केदार दास, किशोर यादव, नीरज वर्णवाल, प्रमोद कुमार, रामचंद्र राणा, अरविंद कुमार, संतोष दास, महेश वर्णवाल, जीतेंद्र सिंह, बंटी वर्णवाल, परवेज सहित कई लोग मौजूद थे।
bho_Deva bho_Deva mai_Deva hin_Deva